როდესაც ისინი დაგვინახავენ
როდესაც ისინი დაგვინახავენ (ინგლ. When They See Us) — 2019 წლის ამერიკული კრიმინალური დრამატული სატელევიზიო მინისერიალი, რომელიც შექმნილია ავა დუვერნეის თანაავტორობით და რეჟისორობით. სერიალის მწარმოებელი კომპანიაა Netflix. სერიალის პრემიერა შედგა ოთხ ნაწილად, 2019 წლის 31 მაისს. იგი დაფუძნებულია 1989 წლის ცენტრალური პარკის ჯოგერის საქმის მოვლენებზე და იკვლევს ხუთი ეჭვმიტანილის სიცოცხლესა და ოჯახებს, რომლებიც ყალბი ბრალდების გამო დააპატიმრეს, ხოლო ნიუ-იორკის შტატში, ცენტრალურ პარკში და ქალის გაუპატიურებასთან და ძალადობასთან დაკავშირებული ბრალდებით გაასამართლეს. სერიალში მონაწილეობენ მსახიობები: ჯარელ ჯერომი, ასანტე ბლეკი, ჯოვან ადეპო, მაიკლ კ. უილიამსი, ლოგან მარშალ-გრინი, ჯოშუა ჯექსონი, ბლერ ანდერვუდი, ვერა ფარმიგა, ჯონ ლეგუიზამო, ფელისიტი ჰაფმენი, ნიისი ნეში, უნჯანუე ელისი, მარშა სტეფანი ბლეიკი და კაილი ბუნბური. სერიალმა როდესაც ისინი დაგვინახავენ კრიტიკოსების მოწონება დაიმსახურა, განსაკუთრებით შეაქეს მსახიობთა შერულებები. სერიალმა ემის 71-ე პრემიაზე მიიღო 11 ნომინაცია; ჯერომმა მოიგო საუკეთესო წამყვანი მსახიობი მამაკაცის ჯილდო მცირეხნიან ფილმსა ან სერიალში, ხოლო ნომინირებული იყო საუკეთესო მოკლემეტრაჟიან სერიალის კატეგორიაში და ელისმა, ნეშმა, ბლეკმა, ლეგუიზამომ, უილიამსმა, ბლეიკმა და ფარმიგამ მიიღეს ნომინაციები შესრულებისთვის. სერიალმა ასევე მოიგო Critics Choice Television-ის ჯილდო საუკეთესო მინისერიალისთვის.